Δημόσια Κεντρική Βιβλιοθήκη Βέροιας

3ο Veria Family Festival: Μια εβδομάδα γεμάτη δημιουργία, τέχνη, παιχνίδι και οικογενειακές εμπειρίες : συμμετέχει και η κινητή Βιβλιοθήκη της Δημόσιας Κεντρικής Βιβλιοθήκης της Βέροιας
2026-09-07 - 2026-09-13
Το καλοκαίρι ολοκληρώνεται και ο Σεπτέμβριος σηματοδοτεί μια νέα αρχή για μικρούς και μεγάλους. Λίγο πριν χτυπήσει το πρώτο σχολικό κουδούνι, η Βέροια προσκαλεί παιδιά, γονείς και ολόκληρη την οικογένεια, στο 3ο Veria Family Festival, μια μεγάλη γιορτή δημιουργίας, γνώσης, ψυχαγωγίας και συμμετοχής.

Από τις 7 έως τις 13 Σεπτεμβρίου 2026, η πόλη μετατρέπεται σε έναν ανοιχτό χώρο παιχνιδιού και έκφρασης, με ένα πλούσιο πρόγραμμα δράσεων που συνδυάζει τέχνη, πολιτισμό, περιβάλλον, παράδοση και σύγχρονη δημιουργικότητα. Εργαστήρια τεχνολογίας, μαγειρικής, εικαστικών, μουσικοκινητικής και θεατρικής αγωγής, παρουσιάσεις και αναγνώσεις βιβλίων, διαδραστικές δραστηριότητες, περιβαλλοντικά παιχνίδια και όπως κάθε χρόνο, το αγαπημένο Κυνήγι Θησαυρού, υπόσχονται μοναδικές εμπειρίες για όλες τις ηλικίες.
Φέτος, το Veria Family Festival επιμηκύνεται και εμπλουτίζεται, με περισσότερες ημέρες, περισσότερες δράσεις και περισσότερα σημεία φιλοξενίας σε όλη την πόλη, ώστε ακόμη περισσότεροι συμπολίτες μας και επισκέπτες να γίνουν μέρος αυτής της μεγάλης οικογενειακής γιορτής.

Διοργάνωση: Δήμος Βέροιας /Δημοτική Κοινότητα – ΚΕΠΑ Δήμου Βέροιας
Σε συνεργασία με: Εφορεία Αρχαιοτήτων, ΔΗ.ΠΕΘΕ. Βέροιας, Δημόσια Κεντρική Βιβλιοθήκη, 3ο Σύστημα Δασοπροσκόπων Βέροιας, 5ο Σύστημα Προσκόπων Βέροιας, 2ο Σύστημα Αεροπροσκόπων, Δροσουλίτες – Σχολείο της φύσης, Κέντρο πρόληψης ΠΡΟΣΒΑΣΗ, Cine STAR, Πρωτοβουλία για το Παιδί.

ΤΟ ΠΡΟΓΡΑΜΜΑ ΠΕΡΙΛΑΜΒΑΝΕΙ:

ΔΕΥΤΕΡΑ 7.9.2026 – 18.30μ.μ. / Γέφυρα Θερμοπυλών /όχθη Τριπόταμου
Θεατρομαγειρική
«Ασ’ τα βρασ’ τα!», του Γιώργου Μεταξά
Στο βιβλίο, ο Μικρός Χοακίν ονειρεύεται να γίνει μάγειρας του Παλατιού! Θα τα καταφέρει άραγε;
Στην δραματοποιημένη αφήγηση του παραμυθιού, συμμετέχουν: Έλσα Πιπερίδου, Αλεξάνδρα Γκίκα, Κωνσταντίνος Ζήνδρος, Όλγα Παπαδοπούλου, Τάσος Κουτζάμπασης, Νόπη Καριπίδου, Γιώργος Μεταξάς, Ειρήνη Καμπούρη, Κατερίνα Γρηγοριάδου.
Μετά το παραμύθι, θα ακολουθήσει η μαγειρική δράση. Ο Γιώργος Μεταξάς με τους μικρούς του φίλους, θα απλώσουν τα υλικά στους μαγειρικούς πάγκους και θα παρουσιάσουν υγιεινές συνταγές!
ΤΕΤΑΡΤΗ 9.9.2026 – 6.30μ.μ. / Αρχαιολογικό Μουσείο
Ελάτε να σας πω μια ιστορία
Η ηθοποιός Αίγλη Κατσίκη αναλαμβάνει μέσω μιας ιστορικής διήγησης σε μορφή παραμυθιού να μυήσει τα μικρά παιδιά στον κόσμο του Μέγα Στρατηλάτη, της εποχής του και του βασιλείου του.
Συνδιοργάνωση με το 6ο Διεθνές Μουσικό Φεστιβάλ Αιγών
ΠΑΡΑΣΚΕΥΗ 11.9.2026 – Αρχαιολογικό Μουσείο
Επαφή με το σώμα
6.00μ.μ.
Yoga για παιδιά και γονείς
Για παιδιά από 3,5 ετών έως 12 ετών με απαραίτητη συνοδεία γονέα.
Απαραίτητα: ένα στρωματάκι, ψάθα ή μεγάλη πετσέτα για κάθε συμμετέχοντα.
Υπεύθυνη δράσης: Κυριακή Καρασαββίδου, δασκάλα yoga στην ΚΕΠΑ Δ. Βέροιας
7.00μ.μ.
Χορός Contact
Η δράση απευθύνεται σε παιδιά 5 έως 10 ετών με απαραίτητη συνοδεία γονέα.
Υπεύθυνη δράσης: Μαυρέτα Λενικάκη, καθηγήτρια σύγχρονου και κλασσικού χορού στην ΚΕΠΑ Δ. Βέροιας
Συνεργασία με την Εφορεία Αρχαιοτήτων Ημαθίας
ΣΑΒΒΑΤΟ 12.9.2026
Επαφή με την φύση
ώρα 11.00π.μ./ Άλσος Παπάγου
Μια μαγική φθινοπωρινή ημέρα στο Άλσος
Μια ξεχωριστή εμπειρία στη φύση, εμπνευσμένη από τις αρχές της Παιδαγωγικής του Δάσους. Παιδιά και γονείς θα ανακαλύψουν το δασικό οικοσύστημα μέσα από παιχνίδια εξερεύνησης, δημιουργικές κατασκευές με φυσικά υλικά και ένα συλλογικό πικνίκ, απολαμβάνοντας μια ημέρα γεμάτη δημιουργία, συνεργασία και επαφή με το φυσικό περιβάλλον.
Η δράση απευθύνεται σε παιδιά όλων των ηλικιών και τις οικογένειές τους.
Υπεύθυνη δράσης: Σοφία Αναγνώστου
Συνεργασία με τους Δροσουλίτες- Σχολείο της φύσης
Επαφή με τη γνώση, την ψυχαγωγία, τη δημιουργικότητα
6.00μ.μ. / πάρκο Αγίων Αναργύρων
Εκπαιδευτικά Τμήματα ΚΕΠΑ Δ. Βέροιας -Περίπτερο Ενημέρωσης
Η ΚΕΠΑ Δ. Βέροιας υποδέχεται γονείς και παιδιά ώστε να ενημερωθούν για τα εκπαιδευτικά της τμήματα: Δημοτικό Ωδείο, Σχολή Χορού, Εικαστικά, Λαογραφία, Φιλαρμονική, Χορωδίες και Ορχήστρες. Μια μοναδική ευκαιρία για μικρούς και μεγάλους να ανακαλύψουν τις δυνατότητες δημιουργικής μάθησης που προσφέρει η ΚΕΠΑ όλο τον χρόνο!
Κινητή βιβλιοθήκη: Τα παιδιά διαλέγουν βιβλία και μαξιλάρες και απολαμβάνουν ιστορίες, με φόντο τον πράσινο κάμπο της Βέροιας!
Συνεργασία με τη Δημόσια Κεντρική Βιβλιοθήκη Βέροιας
“Η Παύση των 3 Δευτερολέπτων”…Πριν απαντήσω στο παιδί μου Απαντώ στον εαυτό μου”.
Μια διαδραστική άσκηση αφιερωμένη στην ψυχική ανθεκτικότητα των γονέων με παιδιά στην εφηβεία.
Μέσα από ένα παιχνίδι συμμετοχής, μικρές ασκήσεις αυτογνωσίας και ανοιχτό διάλογο, οι γονείς έχουν την ευκαιρία να σταθούν λίγο πάνω στη σχέση τους με τον έφηβο: πώς επικοινωνούν, πώς θέτουν όρια, πώς παραμένουν σταθεροί στις δύσκολες στιγμές!
Συνεργασία: με την Πρωτοβουλία για το Παιδί
Εργαστήρι Κοσμήματος: Οι συμμετέχοντες κατασκευάζουν και φορούν το δικό τους πρωτότυπο κόσμημα.
Υπεύθυνη: Μάρα Κοκκίνου, καθηγήτρια του τμήματος εικαστικού κοσμήματος της ΚΕΠΑ Δ. Βέροιας.
Face painting: να ζωγραφίσουμε τα προσωπάκια μας να νιώσουμε πίνακες για λίγο!
Υπεύθυνη δράσης: Τάνια Ζιάνα
Μουσικοκινητική: Μια διαδραστική μουσικοκινητική δράση που προσκαλεί παιδιά και γονείς να ανακαλύψουν τη χαρά της μουσικής μέσα από την κίνηση, το τραγούδι, τον ρυθμό και το δημιουργικό παιχνίδι. Οι μικροί συμμετέχοντες θα γνωρίσουν μουσικά όργανα, θα πειραματιστούν με ήχους και αυτοσχεδιασμούς και θα συμμετάσχουν σε μουσικοκινητικά παιχνίδια που ενισχύουν τη φαντασία, την έκφραση και τη συνεργασία.
18:00 – 18:30: Γνωριμία με τα μουσικά όργανα και αυτοσχεδιαστικό παιχνίδι στο πανί.
18:30 – 19:30: Μουσικοκινητικά παιχνίδια για μικρούς και μεγάλους.
Μέγιστος αριθμός συμμετεχόντων: 20 παιδιά.
Υπεύθυνες: Νάντια Μοχάμετ και Ελένη Παγγούρα, καθηγήτριες του Δημοτικού Ωδείου της ΚΕΠΑ Δήμου Βέροιας.
Scout Park: Ένα σταθμικό παιχνίδι τύπου λούνα -παρκ, μέσα από το οποίο οι επισκέπτες θα έχουν την ευκαιρία να γνωρίσουν τον κόσμο του προσκοπισμού, παίζοντας διασκεδαστικά και δημιουργικά προσκοπικά παιχνίδια υπό την καθοδήγηση των Βαθμοφόρων.
Συνεργασία με το 3ο Σύστημα Δασοπροσκόπων Βέροιας
6.30μ.μ. / πάρκο Αγίων Αναργύρων
«Το κάδρο της οικογένειας» της Ανέζας Τροχοπούλου
Διαδραστική αφήγηση, βιωματική προσέγγιση και δημιουργικό εργαστήρι
Ελάτε να φτιάξουμε «το κάδρο της οικογένειάς σας», που είναι ξεχωριστή… όπως όλες. Δράση φιλαναγνωσίας, στην κινητή βιβλιοθήκη, αφιερωμένη στη δύναμη της οικογένειας και των βιβλίων.
Το μαγικό εργαστήρι του κουρκουμά!
Παίζουμε, πειραματιζόμαστε και δημιουργούμε με φυσικά και οικολογικά υλικά! Σχεδιάζουμε με νερό και σόδα, κρύβουμε μικρές λεπτομέρειες με λευκό κεροπαστέλ και αφήνουμε το χαρτί να στεγνώσει. Μετά έρχεται ο κουρκουμάς και… μαγικά, το κρυφό μας σχέδιο εμφανίζεται! Μια οικολογική εκτύπωση γεμάτη χρώμα, έκπληξη και δημιουργία!
Υπεύθυνη δράσης: Ευαγγελία Καΐκη, καθηγήτρια των τμημάτων ζωγραφικής & κατασκευών της ΚΕΠΑ Δ. Βέροιας.
7.00μ.μ. / πάρκο Αγίων Αναργύρων
Παιχνίδια εμπιστοσύνης: Μια βιωματική δράση που ενισχύει την εμπιστοσύνη, την επικοινωνία και τη συνεργασία ανάμεσα σε γονείς και παιδιά μέσα από τρεις διασκεδαστικές προκλήσεις. Οι συμμετέχοντες καλούνται να ολοκληρώσουν τους σταθμούς 1: «Οδηγός & Ερευνητής», 2: « Η αποστολή του μπαλονιού» και 3: «Η διαδρομή των δύο» ανακαλύπτοντας τη δύναμη της συνεργασίας μέσα από το παιχνίδι.
Συνεργασία με το Κέντρο ΠΡΟΣΒΑΣΗ
7.30μ.μ. / πάρκο Αγίων Αναργύρων
Θεατρικό παιχνίδι, που μπορεί να οδηγήσει και σε θεατρική παράσταση!
Υπεύθυνος: Χρήστος Κυπαρισσόπουλος, καθηγητής Τμημάτων Θεατρικής Υποδομής του ΔΗΠΕΘΕ Βέροιας.
Συνεργασία με το ΔΗΠΕΘΕ Βέροιας
Παιχνιδοτράγουδα: Γνωριμία και εξοικείωση με την ελληνική μουσικοχορευτική παράδοση, με παιχνιδοτράγουδα και μουσικά παιχνίδια.
Υπεύθυνοι: Σάκης Σταυρίδης, Παναγιώτης Σιστάκος, καθηγητές του τμήματος Λαογραφίας της ΚΕΠΑ Δ. Βέροιας.
8.30μ.μ. / πάρκο Αγίων Αναργύρων
Προβολή ταινίας
Ο μικρός Νικόλας: Τι περιμένουμε για να είμαστε ευτυχισμένοι;
Η μεγάλη οθόνη στήνεται κάτω από τον καλοκαιρινό ουρανό και μετατρέπει το πάρκο σε ένα ανοιχτό θερινό σινεμά για όλη την οικογένεια. Μια τρυφερή, διασκεδαστική και γεμάτη αισιοδοξία ιστορία, που μέσα από τη ματιά του μικρού Νικόλα αναδεικνύει τη σημασία της φιλίας, της οικογένειας, της παρέας και των μικρών στιγμών που τελικά είναι εκείνες που μας κάνουν πραγματικά ευτυχισμένους.
Συνεργασία με το Cine STAR
ΚΥΡΙΑΚΗ 13.9.2026
Κυνήγι θησαυρού
9.30 – 10.30π.μ./ πλατεία Δημαρχείου
Εγγραφές, δημιουργία και εκκίνηση των ομάδων που θα αναζητήσουν τα σημάδια για να συλλέξουν τις πληροφορίες που κρύβουν τους θησαυρούς της πόλης!
10.00- 1.30μ.μ./ σε όλη την πόλη
Κυνήγι κρυμμένων θησαυρών
Βραβεύσεις και δώρα, για όσους κυνήγησαν και βρήκαν τον θησαυρό, απόλαυσαν την διαδικασία και αναδείχθηκαν νικητές!

Εκπαιδευτικό Σεμινάριο με θέμα «Διαχείριση Προσωπικού» στο Επιμελητήριο Ημαθίας
2026-07-29 17:00 - 21:00 (Europe/Athens)
Η Εταιρεία Επιχειρηματικής Ανάπτυξης Ημαθίας (ΕΤΕΠΑ), σε συνεργασία με το ΕΚΕΔΙΜ-Θεοχαρόπουλος και με την υποστήριξη της Δημόσιας Κεντρικής Βιβλιοθήκης Βέροιας, διοργανώνει ΔΩΡΕΑΝ εκπαιδευτικό σεμινάριο με θέμα «Διαχείριση Προσωπικού», το οποίο θα πραγματοποιηθεί την Τετάρτη 29 Ιουλίου 2026, από τις 17:00 έως τις 21:00, στην αίθουσα εκδηλώσεων «Απόστολος Βεσυρόπουλος» του Επιμελητηρίου Ημαθίας.
Σκοπός της εκπαιδευτικής δράσης είναι η ενημέρωση και επιμόρφωση επιχειρηματιών, στελεχών επιχειρήσεων, επαγγελματιών και κάθε ενδιαφερόμενου σε ζητήματα που αφορούν τη σύγχρονη διοίκηση ανθρώπινου δυναμικού και την αποτελεσματική διαχείριση του προσωπικού.
Κατά τη διάρκεια του τετράωρου σεμιναρίου θα παρουσιαστούν σύγχρονες πρακτικές και χρήσιμες εφαρμογές σχετικά με:

τη διοίκηση και οργάνωση ανθρώπινου δυναμικού,
την αποτελεσματική οργάνωση του προσωπικού,
την επικοινωνία στον εργασιακό χώρο,
τη συνεργασία και τη λειτουργία των ομάδων εργασίας,
τις σύγχρονες πρακτικές αποτελεσματικής διαχείρισης εργαζομένων.

Η ΕΤΕΠΑ, μέσα από δράσεις εκπαίδευσης και επιμόρφωσης, συνεχίζει να επενδύει στην ανάπτυξη των γνώσεων και δεξιοτήτων της τοπικής επιχειρηματικής κοινότητας, ενώ η συνεργασία με τη Δημόσια Κεντρική Βιβλιοθήκη Βέροιας αναδεικνύει τη σημασία της δια βίου μάθησης και της συνεχούς επαγγελματικής εξέλιξης.
Η συμμετοχή στο σεμινάριο αποτελεί μια σημαντική ευκαιρία για όσους επιθυμούν να ενισχύσουν τις γνώσεις τους στη διαχείριση ανθρώπινου δυναμικού και να γνωρίσουν σύγχρονες μεθόδους που συμβάλλουν στη βελτίωση της αποτελεσματικότητας των επιχειρήσεων και των οργανισμών.

«Το βιβλίο που είμαι»
2026-07-10 10:00 - 11:00
Πώς οι συγγραφείς αντλούν έμπνευση από τη ζωή και τα διαβάσματά τους; Γνωρίζουμε την έννοια της αυτοβιογραφίας και δημιουργούμε τη δική μας,
ονειρική, ξεκαρδιστική, περιπετειώδη, φανταστική αυτοβιογραφία!
Για παιδιά 7-12 ετών. Με προεγγραφή. Στο παιδικό τμήμα της βιβλιοθήκη

«Βιβλία που μας πάνε παντού»
2026-07-09 10:00 - 11:00
Ποιο ήταν το βιβλίο που μ’ έκανε να αγαπήσω το διάβασμα; Πως το απέκτησα; Τι βιβλίο θα έκανα δώρο σε ένα φίλο μου;
Ελάτε να φτιάξουμε μια δική μας ιστορία
που περιέχει μέσα όλα τα αγαπημένα μας βιβλία.
Για παιδιά 7-12 ετών. Με προεγγραφή. Στο παιδικό τμήμα της βιβλιοθήκης.

«Δεν είναι ίδια όλα τα βιβλία! Παράξενα βιβλία»
2026-07-08 10:00 - 11:00
Βιβλία σιωπηλά, βιβλία ακορντεόν, βιβλία pop-up, βιβλία μικροσκοπικά, βιβλία τεράστια, audio books, βιβλία με σκιές ή βιβλία που φωσφορίζουν στο σκοτάδι, βιβλία ανάγλυφα, βιβλία με τρύπες, βιβλία σε γραφή Braille… Βρίσκουμε ομοιότητες και διαφορές. Βάζουμε τις δικές μας λέξεις σε ένα σιωπηλό βιβλίο και κατασκευάζουμε το δικό μας παράξενο βιβλίο.
Για παιδιά 5-8 ετών. Με προεγγραφή. Στο παιδικό τμήμα της βιβλιοθήκης.

«Αν η βιβλιοθήκη ήταν χαοτική… Μικροί βιβλιοθηκονόμοι σε δράση!»
2026-07-07 10:00 - 11:00
Σε μια «χαοτική» βιβλιοθήκη, τα παιδιά πρέπει να σκεφτούν πώς θα οργάνωναν τα βιβλία, δημιουργώντας δικές τους κατηγορίες.
Γίνονται μικροί βιβλιοθηκονόμοι και ταξινομούν διαφορετικά είδη βιβλίων.
Για παιδιά 7-12 ετών. Με προεγγραφή. Στο παιδικό τμήμα της βιβλιοθήκης.

«Βιβλία με Ποιήματα και Συναισθήματα»
2026-07-03 10:00 - 11:00
Εξοικειωνόμαστε με την έννοια της ποίησης, ακούμε και τραγουδάμε μελοποιημένα ποιήματα, ανιχνεύουμε τα συναισθήματα
που κρύβονται μέσα στα ποιήματα και φτιάχνουμε τα δικά μας στιχάκια.
Για παιδιά 8-12 ετών. Με προεγγραφή. Στο παιδικό τμήμα της βιβλιοθήκης.

«Το βιβλίο είναι μόνο η αρχή»
2026-07-02 10:00 - 11:00
Γνωρίζουμε το βιβλίο ως αντικείμενο, εξετάζουμε τη δομή του, τα μέρη που το απαρτίζουν και παίζουμε με τα “επαγγέλματα” και τον κύκλο παραγωγής του βιβλίου,
από την ιδέα, στο ράφι της βιβλιοθήκης.
Για παιδιά 5-10 ετών. Με προεγγραφή. Στο παιδικό τμήμα της βιβλιοθήκης.

"Ο Αιμίλιος που έφαγε ένα κομμάτι φεγγάρι" παρουσίαση του νέου βιβλίου της Χρυσάνθης Πρωτοψάλτου στη Δημόσια Βιβλιοθήκη της Βέροιας
2026-07-01 19:00 - 20:00
Ένα φεγγαρόλουστο βράδυ, ο Αιμίλιος και ο αγαπημένος του κούκλος — ο «Εξωγήινος με το ένα αυτί και τα τρία μάτια» — ξεκινούν ένα εκπληκτικό ταξίδι στο διάστημα. Θα είναι άραγε η βραδιά που ο Αιμίλιος θα μείνει στην ιστορία ως ο Άνθρωπος που μασούλισε το φεγγάρι
Μια ιστορία μαγικού ρεαλισμού για παιδιά από 4 ετών, όπου η φαντασία δεν έχει όρια και τα πάντα μπορούν να συμβούν!
Η είσοδος είναι ελεύθερη, χωρίς προεγγραφή
Σας περιμένουμε όλους στη βιβλιοθήκη
Διοργάνωση: Δημόσια Κεντρική Βιβλιοθήκη Βέροιας – Βιβλιοπωλείο ΗΛΙΟΤΡΟΠΙΟ – Εκδόσεις Ηράκλειτος

Μια ωραία πεταλούδα... 2η ομάδα
2026-05-25 18:30 - 19:30
Κάτι τρεμοπαίζει στον ανοιξιάτικο αέρα… Μια ιστορία υπομονής και ομορφιάς ζωντανεύει, ακολουθώντας τα βήματα μιας απίθανης μεταμόρφωσης.
Για παιδιά 7-11 ετών. Με προεγγραφή. Στα Μαγικά Κουτιά.

Μια ωραία πεταλούδα... 1η ομάδα
2026-05-25 17:00 - 18:00
Κάτι τρεμοπαίζει στον ανοιξιάτικο αέρα… Μια ιστορία υπομονής και ομορφιάς ζωντανεύει, ακολουθώντας τα βήματα μιας απίθανης μεταμόρφωσης.
Για παιδιά 6-11 ετών. Με προεγγραφή. Στα Μαγικά Κουτιά.

Γλυκά τιτιβίσματα! 2η ομάδα
2026-05-23 12:00 - 13:00
Η άνοιξη έχει τη δική της φωνή. Με οδηγό τους ήχους της φύσης, δίνουμε ζωή στους φτερωτούς ταξιδιώτες.
Για παιδιά 7-11 ετών. Με προεγγραφή. Στα Μαγικά Κουτιά.

Γλυκά τιτιβίσματα! 1η ομάδα
2026-05-23 10:30 - 11:30
Η άνοιξη έχει τη δική της φωνή. Με οδηγό τους ήχους της φύσης, δίνουμε ζωή στους φτερωτούς ταξιδιώτες.
Για παιδιά 6-11 ετών. Με προεγγραφή. Στα Μαγικά Κουτιά.

«Το λιμάνι μου είσαι εσύ» το νέο βιβλίο του Κώστα Κρομμύδα παρουσιάζεται στη Βέροια
2026-05-22 18:30 - 19:45
Ο Κώστας Κρομμύδας υπογράφει μια τρυφερή ιστορία αγάπης που ακροβατεί ανάμεσα στη στεριά και τη θάλασσα…

«Το λιμάνι μου είσαι εσύ»
Οι εκδόσεις Διόπτρα και το βιβλιοπωλείο ΗΛΙΟΤΡΟΠΙΟ σας προσκαλούν στην παρουσίαση του νέου βιβλίου του Κώστα Κρομμύδα, σε ένα όμορφο απογευματινό γεμάτο συναισθήματα και συζήτηση.
Με τον συγγραφέα συνομιλεί η Γιώτα Χατζόγλου, λογοθεραπεύτρια.
Θα ακολουθήσει συζήτηση με το κοινό και υπογραφή βιβλίων.

Δημόσια Κεντρική Βιβλιοθήκη Βέροιας
Παρασκευή 22 Μαΐου
Ώρα έναρξης: 18:30

Σας περιμένουμε!

#Prevent: Πρωτοβουλία για τη Βία κατά των Παιδιών στη Δημόσια Κεντρική Βιβλιοθήκη Βέροια
2026-05-22 11:30 - 13:30
Η Πρωτοβουλία για το Παιδί
σας προσκαλεί στην εκδήλωση #Prevent: Πρωτοβουλία για τη Βία κατά των Παιδιών στη Δημόσια Κεντρική Βιβλιοθήκη Βέροιας – Παρασκευή 22 Μαΐου 2026, ώρα 11:30 – 13:30.
Μια ανοιχτή συνάντηση αφιερωμένη στην πρόληψη της βίας κατά των παιδιών, στη δύναμη της εκπαίδευσης και στη σημασία της έγκαιρης αναγνώρισης των σημαδιών της.
Στην εκδήλωση θα παρουσιαστούν:

η εμπειρία από τις παρεμβάσεις και τις παρουσιάσεις του προγράμματος στα σχολεία,
τα βασικά συμπεράσματα που προέκυψαν από την επαφή με μαθητές και εκπαιδευτικούς,
καθώς και η νέα εκπαιδευτική πλατφόρμα ασύγχρονης εκπαίδευσης του προγράμματος η οποία αναπτύχθηκε από το επιστημονικό ανθρώπινο δυναμικό της “Πρωτοβουλίας για το Παιδί” και περιλαμβάνει εκπαιδευτικό υλικό και βίντεο για γονείς, εκπαιδευτικούς και παιδιά.

Μέσα από έναν ανοιχτό διάλογο, επιχειρούμε να αναδείξουμε τον ρόλο που μπορεί να έχει ο καθένας μας στην προστασία των παιδιών και στη δημιουργία μιας κοινωνίας που αναγνωρίζει, παρεμβαίνει και φροντίζει.
Η παρουσία σας θα αποτελέσει ιδιαίτερη τιμή και ουσιαστική συμβολή
στη δημόσια συζήτηση για την παιδική προστασία.

Φτυαράκια εν δράσει! 2η ομάδα
2026-05-18 18:30 - 19:30
Ετοιμαζόμαστε να δώσουμε πνοή σε κάτι που θα μεγαλώνει μαζί μας, ομορφαίνοντας τον κόσμο γύρω μας. Η φύση μας καλεί να δράσουμε!
Για παιδιά 7-11 ετών. Με προεγγραφή. Στα Μαγικά κουτιά.

Φτυαράκια εν δράσει! 1η ομάδα
2026-05-18 17:00 - 18:00
Ετοιμαζόμαστε να δώσουμε πνοή σε κάτι που θα μεγαλώνει μαζί μας, ομορφαίνοντας τον κόσμο γύρω μας. Η φύση μας καλεί να δράσουμε!
Για παιδιά 6-11 ετών. Με προεγγραφή. Στα Μαγικά κουτιά.

Ο μικρόκοσμος της άνοιξης! 2η ομάδα
2026-05-11 18:30 - 19:30
Χαμηλώνουμε το βλέμμα και ανακαλύπτουμε έναν κόσμο μαγικό! Εκεί όπου οι μικροσκοπικοί κάτοικοι του κήπου στήνουν το δικό τους ανοιξιάτικο χορό, εμείς αναζητούμε τα μυστικά της ζωής ανάμεσα στα φυλλαράκια.
Για παιδιά 7-11 ετών. Με προεγγραφή. Στα Μαγικά Κουτιά.

Ο μικρόκοσμος της άνοιξης! 1η ομάδα
2026-05-11 17:00 - 18:00
Χαμηλώνουμε το βλέμμα και ανακαλύπτουμε έναν κόσμο μαγικό! Εκεί όπου οι μικροσκοπικοί κάτοικοι του κήπου στήνουν το δικό τους ανοιξιάτικο χορό, εμείς αναζητούμε τα μυστικά της ζωής ανάμεσα στα φυλλαράκια.
Για παιδιά 6-11 ετών. Με προεγγραφή. Στα Μαγικά Κουτιά.

Από καρδιάς 2η ομάδα
2026-05-09 12:00 - 13:00
Τι κρύβεται μέσα σε ένα “ευχαριστώ”; Πώς χωράει μια μεγάλη αγκαλιά μέσα σε μια μικρή δημιουργία; Ένα εργαστήριο που μεταφέρει το πιο ζεστό μήνυμα, χωρίς να χρειαστεί να πούμε ούτε λέξη!
Για παιδιά 7-11 ετών. Με προεγγραφή. Στα Μαγικά Κουτιά.

Μικροί φαγητάρηδες με μεγάλες προτιμήσεις: ενημερωτική ημερίδα για γονείς και εκπαιδευτικούς
2026-05-09 11:30 - 13:00
Συνεχίζοντας τον κύκλο των ημερίδων μας, όπου στόχος είναι η ουσιαστική κατανόηση του παιδιού και των αναγκών του, εστιάζουμε αυτή τη φορά σε ένα θέμα που απασχολεί πολλές οικογένειες: την επιλεκτική σίτιση.
Ένα θέμα που δεν αφορά μόνο τις τροφές, αλλά τη συναισθηματική ασφάλεια, την ανάπτυξη και την καθημερινή οικογενειακή δυναμική.
Πότε η επιλεκτικότητα είναι αναμενόμενη και πότε χρειάζεται υποστήριξη;
Πώς μπορούμε να βοηθήσουμε το παιδί, χωρίς πίεση και συγκρούσεις;
Πώς χτίζεται μια πιο ήρεμη και υποστηρικτική εμπειρία γύρω από το τραπέζι;

Σας προσκαλούμε το Σάββατο 09/05/2026 ώρα 11.30 – 13.00 σε μια ημερίδα ενημέρωσης και διαλόγου, όπου διαφορετικές επιστημονικές ειδικότητες συναντιούνται με κοινό στόχο την κατανόηση και τη στήριξη του παιδιού και της οικογένειας.

Παπαχατζή Σταυρούλα – Παιδίατρος
Καραντουμάνη Ευαγγελία – Διατροφολόγος
Τσιρκινίδης Γιώργος – Λογοθεραπευτής

Ελεύθερη είσοδος για όλους!
Διοργάνωση: ΕΝΣΥΝΑΙΣΘΗΣΗ Κέντρο Ειδικών Θεραπειών – Αθηνά Μπέκα https://en-synaisthisi.gr/

Από καρδιάς... (1η ομάδα)
2026-05-09 10:30 - 11:30
Τι κρύβεται μέσα σε ένα “ευχαριστώ”; Πώς χωράει μια μεγάλη αγκαλιά μέσα σε μια μικρή δημιουργία; Ένα εργαστήριο που μεταφέρει το πιο ζεστό μήνυμα, χωρίς να χρειαστεί να πούμε ούτε λέξη!
Για παιδιά 6-11 ετών. Με προεγγραφή. Στα Μαγικά Κουτιά.

Λαογραφικά εκ Βεροίας και Περιφερείας -Παραμύθια – Παροιμίες – Τραγούδια ήθη και έθιμα- το βραβευμένο έργο της Ελένης Κουτσογιαννοπούλου Ψωμά παρουσιάζεται στη Βέροια
2026-05-06 18:00 - 19:30
Η Δημόσια Κεντρική Βιβλιοθήκη Βέροιας και το Λύκειο των Ελληνίδων (Παράρτημα Βέροιας) διοργανώνουν την Τετάρτη 6 Μαΐου 2026, στις 6 το απόγευμα, στην αίθουσα εκδηλώσεων της Δημόσιας Κεντρικής Βιβλιοθήκης της Βέροιας την παρουσίαση της νέας, ολοκληρωμένης έκδοσης του τετράτομου έργου της βραβευμένης από την Ακαδημία Αθηνών Ελένης Κουτσογιαννοπούλου Ψωμά, με τίτλο:
Λαογραφικά εκ Βεροίας και Περιφερείας.
Παραμύθια – Παροιμίες – Τραγούδια ήθη και έθιμα
που εκδόθηκε από τη Δημόσια Κεντρική Βιβλιοθήκη της Βέροιας.
Επιμέλεια έκδοσης Κυριάκος Ελευθεριάδης.
Για το βιβλίο θα μιλήσουν:

Γιάννης Μοσχόπουλος, συγγραφέας – ερευνητής
Αχιλλέας Τσιάρας, χοροδιδάσκαλος – ερευνητής λαϊκού πολιτισμού
Χρήστος Σκούπρας, φιλόλογος – ερευνητής

Την εκδήλωση θα πλαισιώσουν μουσικά:

Δημήτρης Τσιγγενόπουλος, μουσικός ερευνητής, γκάιντα Πιερίων
Βαγγέλης Τολίκας, μουσικός κρουστών

Ανάγνωση παραμυθιών: Αθηνά Φελούρη, εκπαιδευτικός.
Συντονισμός εκδήλωσης: η δημοσιογράφος κ. Δέσποινα Βογιατζόγλου
Η εκδήλωση τελεί υπό την αιγίδα της Περιφερειακής Ενότητας Ημαθίας και του Δήμου Βέροιας. Με την υποστήριξη της ΑΜΚΕ Future Library.
Η Ελένη Κουτσογιαννοπούλου‑Ψωμά (Βέροια, 1919) υπήρξε μια εμβληματική μορφή της ελληνικής λαογραφίας, αφιερώνοντας από νεαρή ηλικία τη ζωή της στη διάσωση της προφορικής παράδοσης της Βέροιας και της περιφέρειας. Από το 1938, μαζί με τον σύζυγό της και δάσκαλό της στη μουσική Δημήτριο Κουτσογιαννόπουλο, περιόδευσε στα χωριά της περιοχής, συλλέγοντας τραγούδια, παραμύθια, παροιμίες, ήθη, έθιμα και ιδιωματισμούς, έργο που βραβεύτηκε ήδη το 1940 από την Ακαδημία Αθηνών.
Μετέπειτα, μέσα από ραδιοφωνικές εκπομπές, διαλέξεις και εκδόσεις, μετέφερε τη φωνή της μακεδονικής λαϊκής ψυχής στο ευρύ κοινό. Ογδόντα οκτώ χρόνια μετά τις πρώτες της καταγραφές, το ολοκληρωμένο έργο της παρουσιάζεται σήμερα, σε τέσσερις νέους τόμους με τίτλο «Λαογραφικά εκ Βεροίας και περιφερείας: Παραμύθια – Παροιμίες – Τραγούδια ήθη και έθιμα», μία έκδοση της Δημόσιας Κεντρικής Βιβλιοθήκης της Βέροιας, χάρη στην εμπιστοσύνη της κόρης της Κατερίνας Κουτσογιαννοπούλου και την επιμελημένη εργασία του μουσικού‑ερευνητή Κυριάκου Ελευθεριάδη, προσφέροντας στο κοινό μια πολύτιμη παρακαταθήκη μνήμης και πολιτισμού.
Η είσοδος είναι ελεύθερη για όλους

Εισαγωγή στη δημιουργία γραφικών με Canva
2026-05-04 17:00 - 19:45

«Το Μακεδονικό Ζήτημα και η πολιτική των Μεγάλων Δυνάμεων μέσα από τον Βρετανικό Τύπο» παρουσίαση βιβλίου στη Δημόσια Κεντρική Βιβλιοθήκη της Βέροιας
2026-04-29 18:00 - 19:30
Εκδήλωση παρουσίασης του νέου βιβλίου του κ. Βαλάντη Παπαγεωργίου, Δικηγόρου Θεσσαλονίκης-Θεολόγου και Διδάκτορα Ιστορίας Α.Π.Θ. διοργανώνεται την Τετάρτη 29 Απριλίου 2026 στις 6 το απόγευμα, στην αίθουσα εκδηλώσεων της Δημόσιας Κεντρικής Βιβλιοθήκης Βέροιας (Έλλης 8, Βέροια). Το βιβλίου έχει τίτλο: «Το Μακεδονικό Ζήτημα και η πολιτική των Μεγάλων Δυνάμεων μέσα από τον Βρετανικό Τύπο» (Εκδόσεις ΚΥΡΙΑΚΙΔΗ). Θα μιλήσουν:

Μοσχόπουλος Γιάννης, Δικηγόρος
Σουροβίκης Στέργιος, Δικηγόρος, Πρόεδρος Δικηγορικού Συλλόγου Βέροιας
Χαιρετισμό θα απευθύνει ο Σεβασμιώτατος Μητροπολίτης Βεροίας, Ναούσης και Καμπανίας κ.κ. Παντελεήμων

Η εκδήλωση τελεί υπό την αιγίδα του Δικηγορικού Συλλόγου Βέροιας.

Το βιβλίο αποτελεί την διδακτορική εργασία του κ. Βαλάντη Παπαγεωργίου που κρίθηκε από το Τμήμα Κοινωνικής Θεολογίας και Χριστιανικού Πολιτισμού του Αριστοτελείου Πανεπιστημίου Θεσσαλονίκης με βαθμό «Άριστα».
Στο συγκεκριμένο βιβλίο παρατίθενται ως κυρίως υλικό, αναλύονται και σχολιάζονται δημοσιεύματα του βρετανικού τύπου της περιόδου 1870-1910 των σημαντικότερων βρετανικών εφημερίδων της περιόδου εκείνης, όπου ουσιαστικά αντικατοπτρίζουν τις πολιτικές των Μεγάλων Δυνάμεων της εποχής εκείνης και εξάγουν πολύτιμα συμπεράσματα για τα κίνητρα και τις στοχεύσεις τους. Ακόμη ερευνάται και περιγράφεται ο ρόλος του βρετανικού τύπου στη διεθνοποίηση του Ζητήματος της Μακεδονίας εκείνη τη δεδομένη χρονική περίοδο.
Ήδη έχει πραγματοποιηθεί σειρά εκδηλώσεων παρουσίασης του βιβλίου στη Θεσσαλονίκη (από το Δήμο Θεσσαλονίκη, το Δήμο Καλαμαριάς, το Δικηγορικό Σύλλογο Θεσσαλονίκης κ.α.), στην Αθήνα (από το Δικηγορικό Σύλλογο Αθηνών), στην Έδεσσα και αλλού, ενώ προγραμματίζονται και νέες.
Ο κ. Βαλάντης Παπαγεωργίου του Αθανασίου γεννήθηκε το 1976 στη Θεσσαλονίκη. Σπούδασε στη Νομική Σχολή του Δημοκριτείου Πανεπιστημίου Θράκης και στη Θεολογική Σχολή του Αριστοτελείου Πανεπιστημίου Θεσσαλονίκης. Ολοκλήρωσε τις μεταπτυχιακές του σπουδές στο Τμήμα Θεολογίας του Αριστοτελείου Πανεπιστημίου Θεσσαλονίκης με ειδίκευση την Ιστορία και απέκτησε διδακτορικό δίπλωμα από το Τμήμα Κοινωνικής Θεολογίας και Χριστιανικού Πολιτισμού της Θεολογικής Σχολής του Α.Π.Θ. Κάτοχος διπλώματος δημοσιογραφίας. Δικηγόρος Θεσσαλονίκης από το 2004. Δίδαξε στη δευτεροβάθμια εκπαίδευση, σε δημόσια και ιδιωτικά Ι.Ε.Κ. κ.α. Συνέγραψε τα βιβλία: «Ο Μακεδονικός Αγώνας στην Επισκοπή Καμπανίας» και «Το μακεδονικό ζήτημα και η πολιτική των Μεγάλων Δυνάμεων μέσα από το βρετανικό τύπο». Εξελέγη δημοτικός σύμβουλος του πρώην Δήμου Εχεδώρου και στη συνέχεια του Δήμου Δέλτα, διατελώντας Πρόεδρος Δημοτικού Συμβουλίου, αναπληρωτής δημάρχου και αντιδήμαρχος. Μέλος σε διάφορα διοικητικά συμβούλια και επιτροπές. Επίτιμος Πρόεδρος του Λαογραφικού Συλλόγου Σίνδου «Ο ΡΟΔΑΚΑΣ». Ακόμη διετέλεσε Πρόεδρος της Ένωσης Πολιτιστικών Φορέων Νομού Θεσσαλονίκης.
Άρθρα του έχουν δημοσιευτεί στον τοπικό έντυπο και ηλεκτρονικό τύπο, ενώ έχει λάβει μέρος ως εισηγητής σε διάφορα συνέδρια και ημερίδες.
Μιλάει αγγλικά, γαλλικά, ιταλικά και τουρκικά.
Είναι παντρεμένος με τη Θέα Ζαραλίδου, στέλεχος επιχειρήσεων και έχουν δύο γιους τον Θάνο και το Γιάννη.

ΤΑ ΠΡΩΤΑ ΜΟΥ ΠΟΙΗΜΑΤΑ ΤΟ ΝΕΟ ΒΙΒΛΙΟ ΤΗΣ ΧΑΪΔΩΣ ΜΠΑΤΣΑΡΑ – ΤΖΗΚΑ ΠΑΡΟΥΣΙΑΖΕΤΑΙ ΣΤΗ ΒΕΡΟΙΑ
2026-04-27 18:00 - 19:30
Μόλις κυκλοφόρησε από τις εκδόσεις Ἀνάλεκτο το νέο βιβλίο της Χάιδως Μπατσαρά – Τζήκα, «Τα πρώτα μου ποιήματα», μία εικονογραφημένη συλλογή ποιημάτων για παιδιά προσχολικής και πρώτης σχολικής ηλικίας, που δημιουργήθηκε με παιδαγωγική ευαισθησία, ως αποτέλεσμα μακρόχρονης εμπειρίας στη διδασκαλία.
Η εκπαιδευτικός Περιστέρα Κάτανα, που προλογίζει το βιβλίο γράφει μεταξύ άλλων : «Τα ποιήματα αυτής της συλλογής γεννήθηκαν από τη μακρά πορεία της κ. Μπατσαρά, δίπλα στα παιδιά, ύστερα από χρόνια ακρόασης, παρατήρησης και ουσιαστικής καθοδήγησης. Η ίδια δεν έπαψε ποτέ να αφουγκράζεται τις παιδικές φωνές, να αναγνωρίζει τις απορίες τους, να χαίρεται τις μικρές τους κατακτήσεις. Αυτή η βαθιά, βιωματική σχέση με τον κόσμο του παιδιού μεταμορφώνεται εδώ σε ποιητικό λόγο. (…) Η συλλογή αυτή αποτελεί φυσική συνέχεια μιας ζωής αφιερωμένης στη διδασκαλία. Είναι η ίδια παιδαγωγική ευαισθησία και ο ίδιος σεβασμός προς το παιδί, αποτυπωμένα πλέον σε ποιητική μορφή».
Το βιβλίο θα παρουσιαστεί στη Δημόσια Κεντρική Βιβλιοθήκη Βέροιας τη Δευτέρα 27 Απριλίου 2026, ώρα 6.00 μ.μ. Για το βιβλίο θα μιλήσουν: η νηπιαγωγός Βασιλική – Παρασκευή Αγγελή, η νομικός-συγγραφέας Άννα Γκασνάκη, η δασκάλα Περιστέρα Κάτανα καθώς και η ίδια η συγγραφέας. Συντονίζει η συνταξιούχος νηπιαγωγός Ελένη Μουστιάκα – Μπατσαρά.
Η εκδήλωση πραγματοποιείται σε συνεργασία με τη Δημόσια Κεντρική Βιβλιοθήκη Βέροιας και το βιβλιοπωλείο «Ηλιοτρόπιο».

Η Χάιδω Ν. Μπατσαρά-Τζήκα γεννήθηκε το 1951, στο Πολυδένδρι Βεροίας, όπου έζησε, ως την ηλικία των 12 ετών. Είναι πτυχιούχος της Παιδαγωγικής Ακαδημίας Θεσσαλονίκης και υπηρέτησε επί 25 χρόνια, ως δασκάλα, σε διάφορα δημοτικά σχολεία του νομού Ημαθίας και ως Υπεύθυνη Περιβαλλοντικής Εκπαίδευσης Α/βάθμιας Εκπαίδευσης Ημαθίας. Παρακολούθησε μαθήματα δημιουργικής γραφής, καθώς και μαθήματα επιμέλειας και διόρθωσης κειμένου, του ΕΚΠΑ. Υπήρξε αιρετό μέλος του Δ.Σ. Δασκάλων και Νηπιαγωγών Ημαθίας και αντιπρόσωπος σε γενικές συνελεύσεις του κλάδου. Εκλέχθηκε δημοτική σύμβουλος του Δήμου Βέροιας κι επί τέσσερα έτη (2003-2006) υπηρέτησε ως αντιπρόεδρος του δημοτικού συμβουλίου, πρόεδρος, αντιπρόεδρος και μέλος του διοικητικού συμβουλίου δημοτικών επιχειρήσεων και νομικών προσώπων του Δήμου, καθώς και αντιδήμαρχος παιδείας και κοινωνικής πολιτικής. Έχει συγγράψει διηγήματα, ποιήματα, καθώς και πονήματα λαογραφικού ενδιαφέροντος. Είναι συνταξιούχος και έχει τέσσερα παιδιά και τέσσερα εγγόνια. Ζει στη Βέροια.
Έχει εκδώσει τα βιβλία: «Βεργίνα – Πέλλα – Λευκάδια – Δίον», σε συνεργασία με τον δάσκαλο Παναγιώτη Παπαϊωάννου, ως φωτογράφο (εκδ. Ομοσπονδίας Πολιτιστικών Συλλόγων Ημαθίας, 1994), «Βέροια, οδοιπορικό μέσα στην πόλη», σε συνεργασία με τον δάσκαλο Παναγιώτη Παπαϊωάννου, ως φωτογράφο (Βέροια 2002), «Η Αποκριά στο Πολυδένδρι Βεροίας» (εκδ. Πολιτιστικού Συλλόγου Πολυδενδρίου, 2018), «Η Μαρίνα» (Βέροια 2023), «Χωριό μου, όμορφο» (εκδ. Super Course, 2025).

Εισαγωγή στην Τεχνητή Νοημοσύνη
2026-04-27 17:00 - 19:45

ΤΑ ΠΑΙΔΙΑ ΩΣ ΚΑΘΡΕΦΤΗΣ ΤΟΥ ΕΑΥΤΟΥ ΜΟΥ ενημερωτική συνάντηση για γονείς και εκπαιδευτικούς στη Δημόσια Κεντρική Βιβλιοθήκη της Βέροιας
2026-04-25 11:30 - 13:00
Τα παιδιά μας… μας δείχνουν κάτι;
Μας “καθρεφτίζουν” συμπεριφορές, συναισθήματα, αντιδράσεις;
Και τελικά… τι λέει το παιδί για εμάς;

Το Σάββατο 25 Απριλίου 2026, στις 11.30 το πρωί, στην αίθουσα εκδηλώσεων της Δημόσιας Κεντρικής Βιβλιοθήκης της Βέροιας θα πραγματοποιηθεί η 5η συνάντηση που διοργανώνει το Κέντρο Ειδικών Θεραπειών “Ενσυναίσθηση” με τίτλο «Τα παιδιά ως καθρέφτης του εαυτού μας»

Μια βιωματική συνάντηση όπου θα προσεγγίσουμε τη σχέση γονέα–παιδιού μέσα από μια διαφορετική οπτική:
εκεί όπου το παιδί δεν είναι μόνο αυτό που βλέπουμε… αλλά και αυτό που μας δείχνει.
Θα μιλήσουμε για:

τη σύνδεση γονέα – παιδιού
τα συναισθήματα πίσω από τις συμπεριφορές
τον ρόλο του γονέα στη διαμόρφωση της σχέσης
και το πώς μπορούμε να κατανοήσουμε καλύτερα τον εαυτό μας μέσα από το παιδί μας

Γιατί πολλές φορές… αυτό που μας δυσκολεύει, είναι και αυτό που έχουμε ανάγκη να καταλάβουμε.

Γεωργουλά Δήμητρα – Ψυχολόγος
Χρύσα Μπέκα – Ψυχολόγος / Ψυχοδραματίστρια
https://en-synaisthisi.gr/

Η είσοδος είναι ελεύθερη για όλους

"Η Δύναμη της Αναπνοής" σεμινάριο στη Δημόσια Κεντρική Βιβλιοθήκη της Βέροιας
2026-04-18 10:30 - 13:00
Η Αναπνοή είναι η απλούστερη και συγχρόνως η σημαντικότερη λειτουργία του Κεντρικού Νευρικού Συστήματος. Είναι η μόνη επίσης που μπορούμε να ελέγξουμε με την θέληση μας!
Αντίθετα με αυτό που γνωρίζουν οι περισσότεροι η Αναπνοή ΔΕΝ χρησιμεύει μόνο για την εισροή του οξυγόνου στο σώμα μας. Είναι επίσης και ο εσωτερικός μας ρυθμιστής.
Επηρεάζει και επηρεάζεται από την ψυχολογική μας κατάσταση, είναι βασικός σταθεροποιητής της σπονδυλικής στήλης και του πυρήνα μας και επηρεάζει ακόμα και την λειτουργία όλων των εσωτερικών μας οργάνων ακόμα και τη λειτουργία της καρδιάς.
Στο σεμινάριο “Η Δύναμη της Αναπνοής” μέσω απλών και κατανοητών ασκήσεων θα μάθουμε πως να αναπνέουμε καλύτερα και αποδοτικότερα με αποτέλεσμα: καλύτερη ποιότητα ύπνου, καλύτερη διαχείριση του στρες, αποφόρτιση μέση και αυχένα, καλύτερη αντοχή και γενικότερα καλύτερη ποιότητα ζωής!
Στο τέλος του σεμιναρίου θα δοθεί βιβλίο με αναλυτικές οδηγίες εκτέλεσης των ασκήσεων, έτσι ώστε να μπορέσουν όλοι να τις κάνουν σωστά και με ασφάλεια στο σπίτι τους.
Το σεμινάριο θα πραγματοποιηθεί το Σάββατο 18/4/26, ώρες 10:30 – 13:00
στη Δημόσια Κεντρική Βιβλιοθήκη Βέροιας (οδός Έλλης 8)
Διοργανωτής είναι ο κ. Στέλιος Δεληγιώργης
Πληροφορίες και δήλωση συμμετοχής:
https://www.optimal-human-movement.gr/seminaria
ή στο 6982200690 / Δεληγιώργης Στέλιος
Κόστος συμμετοχής: 25€

Γνώρισε τα Αμερικανικά Αθλήματα! Δημιούργησε το δικό σου Game Story!
2026-04-15 17:30 - 19:30
Αν είσαι μαθητής 10-17 ετών, μη χάσεις την ευκαιρία να συμμετέχεις σε ένα διαδραστικό εργαστήριο παραγωγής αθλητικού περιεχομένου όπου ο αγώνας γίνεται έμπνευση και εσύ ο δημιουργός!
Με την καθοδήγηση του δημοσιογράφου (data journalist) Δημήτρη Ελαφρόπουλου, οι συμμετέχοντες θα έρθουν σε επαφή και θα μάθουν για τα Αμερικανικά αθλήματα (όπως το flag football, το baseball, το lacrosse, κ.ά.), θα εξοικειωθούν στην παραγωγή δημοσιογραφικού περιεχομένου με την αξιοποίηση δεδομένων και θα δημιουργήσουν το δικό τους αθλητικό περιεχόμενο. Η δράση υλοποιείται με την υποστήριξη της Πρεσβείας των Η.Π.Α. στην Αθήνα στο πλαίσιο των εορτασμών για την 250η Επέτειο της Αμερικανικής Ανεξαρτησίας και θα πραγματοποιηθεί στη Δημόσια Κεντρική Βιβλιοθήκη της Βέροιας.
Τετάρτη 15 Απριλίου 2026 | 17:30 – 19:30
Για παιδιά και νέους 10 – 17 ετών
Πληροφορίες : contact@athenscomicslibrary.gr
Φόρμα συμμετοχής : https://forms.office.com/e/4upqSFvLRq?origin=lprLink
